“ยูเครน” เตรียมประกาศภาวะฉุกเฉิน 30 วัน พร้อมระดมทหารกองหนุน ต้านทัพรัสเซีย
"ยูเครน" เตรียมประกาศภาวะฉุกเฉินทั่วประเทศ 30 วัน โดยมีผลบังคับใช้เป็นเวลา 30 วัน และอาจมีการต่ออายุออกไปอีก 30 วันหลังจากนั้น พร้อมเปิดรับสมัครทหารกองหนุน ต้านทัพรัสเซีย
ด่วน! “ยูเครน” ประกาศภาวะฉุกเฉินทั่วประเทศ 30 วัน และอาจต่ออายุออกไปอีก 30 วันหลังจากนั้น พร้อมระดมทหารกองหนุน ต้านทัพรัสเซีย
23 ก.พ. 2565

นายโอเลกซี ดานิลอฟ เจ้าหน้าที่ฝ่ายความมั่นคงของยูเครน กล่าวว่า ยูเครนจะประกาศภาวะฉุกเฉิน โดยมีผลบังคับใช้เป็นเวลา 30 วัน และอาจมีการต่ออายุออกไปอีก 30 วันหลังจากนั้น
ทั้งนี้การประกาศภาวะฉุกเฉินดังกล่าวจะครอบคลุมทุกพื้นที่ในยูเครน นอกเหนือจากสาธารณรัฐประชาชนโดเนตสก์ (DNR) และสาธารณรัฐประชาชนลูฮันสก์ (LNR) ซึ่งตั้งอยู่ในภูมิภาคดอนบาสทางตะวันออกของยูเครน และอยู่ภายใต้การประกาศภาวะฉุกเฉินนับตั้งแต่ปี 2557
โดยการประกาศดังกล่าวมีขึ้น หลังจากที่วุฒิสภารัสเซียมีมติเป็นเอกฉันท์อนุมัติให้ประธานาธิบดีวลาดิเมียร์ ปูติน สามารถใช้กองทัพรัสเซียออกปฏิบัติการนอกประเทศได้เพื่อให้การสนับสนุนกลุ่มแบ่งแยกดินแดนในยูเครน
นอกจากนี้กองทัพยูเครนประกาศเกณฑ์ทหารกองหนุนสำหรับชาวยูเครนที่มีอายุ 18-60 ปี โดยมีกำหนดรับใช้ชาติเป็นเวลา 1 ปี โดยการเกณฑ์ทหารดังกล่าวเป็นไปตามกฤษฏีกาที่มีการลงนามโดยประธานาธิบดีโวโลดีเมียร์ เซเลนสกี ผู้นำยูเครน